**ΥΠΟΥΡΓΕΙΟ ΠΑΙΔΕΙΑΣ ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ**

**ΓΕΝΙΚΗ ΓΡΑΜΜΑΤΕΙΑ ΑΘΛΗΤΙΣΜΟΥ**

**ΣΧΟΛΗ ΠΡΟΠΟΝΗΤΩΝ ΤΣΙΡΛΙΝΤΙΝΓΚ A΄ ΕΠΙΠΕΔΟΥ ΣΤΗΝ ΑΘΗΝΑ**

**(ΦΕΚ 3221/Β/06-06-2024)**

**Αθήνα 14/08/2024**

**ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΗΣ ΣΧΟΛΗΣ**

**Η Σχολή Προπονητών Τσιρλίντινγκ A΄ Επιπέδου λειτουργεί βάσει του παρακάτω κανονισμού:**

1. Τα θεωρητικά και πρακτικά μαθήματα διδάσκονται σύμφωνα με το πρόγραμμα σπουδών της Σχολής.
2. Η Σχολή αποτελείται από τρεις περιόδους: (α) την διδακτική, (β) την εξεταστική και (γ) την επανεξέταση.
3. Η διδακτική περίοδος καλύπτεται σε 280 διδακτικές ώρες πρακτικών και θεωρητικών μαθημάτων. Συμπληρώνεται από εκπόνηση διπλωματικής εργασίας που αντιστοιχούν σε 20 διδακτικές ώρες. Σύνολο ωρών 300.
4. Τα μαθήματα των Τομέων 1 & 2 αφορούν τις επιστήμες, που στηρίζουν το προπονητικό έργο και υλοποιούνται με εξ΄ αποστάσεως εκπαίδευση.
5. Τα μαθήματα του Τομέα 3 αφορούν μαθήματα ειδίκευσης και αποτελούνται από τα θεωρητικά (προπονητική του Τσιρλίντινγκ**)** και από τα μικτά (τεχνική και τακτική του Τσιρλίντινγκ), που απαιτούν θεωρητική ανάπτυξη και πρακτική εφαρμογή. Μέρος των διδακτικών αντικειμένων του Τομέα 3 υλοποιείται με εξ΄ αποστάσεως εκπαίδευση.
6. Το πιστοποιημένο προπονητικό έργο πραγματοποιείται σε εκατό (100) ώρες και είναι υποχρεωτικό, δεν αποτελεί μέρος της εξεταστικής περιόδου, δεν συνυπολογίζεται στον βαθμό αξιολόγησης του υποψηφίου και περιλαμβάνει:

-Παρακολούθηση αγώνων της ομοσπονδίας ή με την άδεια αυτής, οποιασδήποτε κατηγορίας, τούτο πιστοποιημένο από την διοργανώτρια αρχή (ομοσπονδία - ένωση - σύλλογος - Ευρωπαϊκοί και διεθνείς αγώνες) με σαφή αναφορά στις ώρες παρακολούθησης.

-Παρακολούθηση ή συμμετοχή σε προπονήσεις Εθνικών ή προεθνικών ομάδων ή των σωματείων της ομοσπονδίας τούτο πιστοποιημένο από την ομοσπονδία και το σωματείο αντίστοιχα με υπογραφή προέδρου και εποπτεύοντα προπονητή, με σαφή αναφορά στις ώρες παρακολούθησης.

1. Οι συνολικές ώρες υποχρεωτικής παρακολούθησης των μαθημάτων της Σχολής για κάθε υποψήφιο, δεν μπορούν σε καμιά περίπτωση να είναι λιγότερες του 95% των συνολικών ωρών διδασκαλίας (300).

* Σπουδαστής, που θα απουσιάσει για οποιονδήποτε λόγο πέρα από το 5% (15 ώρες) των πραγματοποιηθεισών ωρών διδασκαλίας, απορρίπτεται χωρίς δικαίωμα εξέτασης
* Σπουδαστής που έχει απαλλαγή από μαθήματα (πτυχιούχοι ΤΕΦΑΑ ή άλλων ΑΕΙ κτλ.) θα εκτιμάται ανάλογα το 5%.
* Δεν υπάρχουν δικαιολογημένες ή μη απουσίες.
* Η παρακολούθηση των μαθημάτων καθώς και η ενεργός συμμετοχή των σπουδαστών στα πρακτικά μαθήματα, όποτε τους ζητηθεί, είναι υποχρεωτική **(προσέλευση με αθλητική περιβολή).**

1. **Κατά τις παραδόσεις**, **στο γήπεδο, δεν επιτρέπεται η ανάλωση αναψυκτικών, καφέ και διαφόρων τροφών.**
2. **Οι εξετάσεις** γίνονται σε τρεις κύκλους μαθημάτων:
   * Πρακτική και θεωρητική εξέταση στην τεχνική και τακτική, όπου αξιολογείται η τεχνική και θεωρητική κατάρτιση του εξεταζόμενου, καθώς και η διδακτική του ικανότητα.
   * Γραπτή εξέταση στην προπονητική του Τσιρλίντινγκ.
   * Γραπτή εξέταση στα θεωρητικά μαθήματα.
3. **Η βαθμολογική κλίμακα** ορίζεται από μηδέν έως δέκα (0-10) και ως κατώτερος προβιβάσιμος βαθμός θεωρείται το πέντε (5) για κάθε μάθημα που έχει διδαχθεί.
4. Οι σπουδαστές, που αποτυγχάνουν, παραπέμπονται για επανεξέταση στο μάθημα που απέτυχαν.
5. **Διπλωματική εργασία**, που δεν κρίνεται ικανοποιητική, υποβάλλεται εκ νέου. Η μη ικανοποιητική διπλωματική εργασία αποκλείει τον σπουδαστή από το δικαίωμα συμμετοχής στις γραπτές εξετάσεις (λεπτομέρειες στον οδηγό σπουδών).
6. **Η επανεξέταση** θα γίνει εντός δύο μηνών από την λήξη της εξεταστικής περιόδου.
7. **Οι παρουσίες** λαμβάνονται υποχρεωτικά **κατά την έναρξη και λήξη** κάθε μαθήματος με την υπογραφή των σπουδαστών στην κατάσταση του τμήματος.
8. **Δεν επιτρέπεται η είσοδος των σπουδαστών στην αίθουσα** μετά την έναρξη του μαθήματος.

Ο Διευθυντής της Σχολής

Μπολάτογλου Θεόδωρος